rejauldu/bengali-wikipedia huggingface dataset:
উইলিয়াম প্যাট্রিক অ্যান্থনি ক্রফোর্ড (; জন্ম: ৩ আগস্ট, ১৯৩৩ - মৃত্যু: ২১ জানুয়ারি, ২০০৯) নিউ সাউথ ওয়েলসের ডাব্বো এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন প্যাট ক্রফোর্ড।   প্রথম-শ্রেণীর ক্রিকেট  ১৯৫৪-৫৫ মৌসুম থেকে ১৯৫৭-৫৮ মৌসুম পর্যন্ত প্যাট ক্রফোর্ডের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবন সংক্ষিপ্ত সময়ের হলেও অংশগ্রহণকৃত চার মৌসুমে বিস্তর সাফল্য অর্জন করেছিলেন তিনি। দীর্ঘদেহী ডানহাতি ফাস্ট বোলার হিসেবে শেফিল্ড শিল্ডে বেশ ভালো খেলেন। ১৯৫৪-৫৫ মৌসুমে অভিষেক ঘটে তার। এ পর্যায়ে ১২.৯৬ গড়ে ২৫ উইকেট নিয়ে বোলিং গড়ে শীর্ষস্থান অধিকার করেন।   আন্তর্জাতিক ক্রিকেট  ১৯৫৬ সালে ইংল্যান্ড, ভারত ও পাকিস্তান গমন করেন। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন প্যাট ক্রফোর্ড। ২১ জুন, ১৯৫৬ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার।  ১৯৫৬ সালে অস্ট্রেলিয়া দলের সদস্যরূপে ইংল্যান্ড গমনের জন্যে মনোনীত হন। তবে, সমুদ্র যাত্রায় গর্ভবতী স্ত্রীকে নিয়ে যাত্রার বিষয়টি নীতি-বিরুদ্ধ হওয়ায় অনুমতি দেয়নি অস্ট্রেলিয়ান কন্ট্রোল বোর্ড কর্তৃপক্ষ। ফলে, তদ্বীয় স্ত্রী পৃথকভাবে ইংল্যান্ড গমন করেছিলেন। অভিষেক ঘটা লর্ডস টেস্টে গুরুতর আঘাতপ্রাপ্ত হন। ফলশ্রুতিতে মাত্র ২৯ বল ডেলিভারি করতে পেরেছিলেন তিনি।  এরপর ভারতে আরও তিনটি টেস্ট খেলেন। ২ নভেম্বর, ১৯৫৬ তারিখে কলকাতায় স্বাগতিক ভারতের বিপক্ষে সর্বশেষ টেস্টে অংশ নেন তিনি। তৃতীয় টেস্টে আবারও আঘাতের কবলে পড়েন।   অবসর  এক বছরের মধ্যেই আঘাতের কারণে প্রথম-শ্রেণীর খেলোয়াড়ী জীবন থেকে অবসর নিতে বাধ্য হন। এরপর অবশ্য কিছুকাল ল্যাঙ্কাশায়ার লীগে খেলেছিলেন তিনি। ২১ জানুয়ারি, ২০০৯ তারিখে ৭৬ বছর বয়সে নিউ সাউথ ওয়েলসের বেক্সলি এলাকায় প্যাট ক্রফোর্ডের দেহাবসান ঘটে।   তথ্যসূত্র    আরও দেখুন   ইয়ান মেকিফ  ভিক্টোরিয়া ক্রিকেট দল  অ্যাশেজ সিরিজের তালিকা  অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৩৩-এ জন্ম বিষয়শ্রেণী:২০০৯-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:নিউ সাউথ ওয়েলস থেকে আগত ক্রিকেটার
দেবকুমার বসু (১৯১৩ - ১৮ অক্টোবর ২০২৪) একজন ভারতীয় বাঙালি চলচ্চিত্র পরিচালক, যিনি অসমীয়া চলচ্চিত্রের পাশাপাশি মণিপুরি চলচ্চিত্র 'মাতামাগী মণিপুর' অর্থাৎ 'আজকের মণিপুর' পরিচালনা করেন। তার পিতা ছিলেন বিখ্যাত চলচ্চিত্র পরিচালক দেবকী বসু। কিন্তু তিনি পিতার অস্বস্তি এড়াতে বাংলা ছবি না করে অসমিয়া ছবি দিয়ে চলচ্চিত্র জগতে প্রবেশ করেন এবং শেষে মণিপুরকেই কর্মস্থল বেছে নেন। অমর পাঠকের চিত্রনাট্যে তৈরি সংগ্রাম (১৯৬৮) চলচ্চিত্রের মাধ্যমে তিনি অসমীয়া চলচ্চিত্রে যুক্ত হন। ছবিটি সুপারহিট ছবির হলেও তার পরের ছবি শেষ বিচার (১৯৭১) ফ্লপ হয়। তবে তিনি নিরাশ হন নি। তিনি পরে আরো দুটি চলচ্চিত্র পরিচালনা করেন, নিশার চোকুলো (১৯৭৯) এবং ময়নাজান (১৯৮০)।    মণিপুরের  চলচ্চিত্রের জনক  দেবকুমার বসু শিলং-এ গিয়ে স্থানীয় ব্যবসায়ী করম মোহন সিং-এর সঙ্গে সাক্ষাৎ করেন।তিনিই দেবকুমারকে মণিপুরি ভাষায় চলচ্চিত্র নির্মাণের আহ্বান জানান এবং তার পরামর্শে সহকারী জয়ন্ত পুরকায়স্থকে নিয়ে ডিমাপুর হয়ে ইম্ফল পৌঁছান। মঞ্চ-নাটক 'পিলগ্রিমেজ' অবলম্বনে মাতামগী মণিপুর নামে একটি চলচ্চিত্র নির্মাণের সিদ্ধান্ত নেন। কিন্তু সে সময় মণিপুরে চলচ্চিত্র নির্মাণের কোনো পরিকাঠামো ছিল না। কিছূ শুটিং মণিপুরের বাইরে হয়েছে এবং বাকি সবই হয়েছে কলকাতায়। চলচ্চিত্র নির্মাণে তার প্রধান সহযোগী ছিলেন মণিপুরী ভাষার একজন শীর্ষস্থানীয় পরিচালক তথা ইম্ফলের ডিএম কলেজের দর্শনের অধ্যাপক আরিবম শ্যাম শর্মা ছবির সঙ্গীত পরিচালনাও করেন তিনি। ছবিটি ১৯৭২ খ্রিস্টাব্দের ৯ এপ্রিল মুক্তি পায় এবং জনপ্রিয়তা লাভ করে। সিনেমা হলের ভিড় সামলাতে পুলিশকে ব্যারিকেড বসাতে হয়। মাতামাগী মণিপুর- ই হল মণিপুরী ভাষার প্রথম চলচ্চিত্র। মণিপুরের চলচ্চিত্রের সূচনা করেন দেবকুমার। তাকে মণিপুরি ছবির জনক বলা হয়।    পুরস্কার এবং সম্মাননা  ভারতের বিংশতিতম জাতীয় চলচ্চিত্র পুরস্কারে মাতামগী মণিপুর মণিপুরী ভাষায় প্রথম শ্রেষ্ঠ আঞ্চলিক চলচ্চিত্র পুরস্কার লাভ করে।   আঞ্চলিক ও জাতীয় চলচ্চিত্রে অবদানের জন্য মণিপুরী চলচ্চিত্রের প্রাণপুরুষ দেবকুমার বসু, ২০১৮ খ্রিস্টাব্দে 'করম মোহন লাইফটাইম অ্যাচিভমেন্ট' পুরস্কারে ভূষিত হয়েছেন ।    তথ্যসূত্র   বিষয়শ্রেণী:অসমীয়া ভাষার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:২০২৪-এ মৃত্যু
থাম্ব|রাজবাড়ী দূর্গা মন্দির , দিনাজপুর দিনাজপুর বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি দিনাজপুর জেলা এবং দিনাজপুর সদর উপজেলার সদর। এটি দিনাজপুর জেলার প্রধান শহর এবং রংপুর বিভাগের দ্বিতীয় বড় শহর। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে হযরত শাহজালাল আন্তর্জাতিক বিমানবন্দর এবং সৈয়দপুর বিমানবন্দর। বিভাগীয় শহর রংপুর থেকে দিনাজপুর শহরের দূরত্ব ৭৪.২ কি.মি.। জনসংখ্যার ভিত্তিতে দিনাজপুর বাংলাদেশের ২৫তম বৃহত্তম শহর। উপজেলার সংখ্যানুসারে দিনাজপুর জেলা বাংলাদেশের একটি “এ” শ্রেণীভুক্ত জেলা।   নামকরণ  সম্রাট যদুনারায়ণ খাঁর পেস্কার দিনরাজের নাম হতে দিনাজপুর জেলার নাম হয়েছে। উত্তর বাঙ্গলার লোক শব্দের আদ্য "র"কার উচ্চারণ করে না। এজন্য তারা ঐ স্থানকে দিন-আজ-পুর বলত। তা হতেই দিনাজপুর জেলার নাম হয়েছে।  জনসংখ্যা বাংলাদেশের আদমশুমারি ও গৃহগণনা-২০১১ অনুযায়ী দিনাজপুর শহরের মোট জনসংখ্যা ১৯১,৩২৯ জন যার মধ্যে ৯৮,৪৭০ জন পুরুষ এবং ৯২,৪৫৯  জন নারী। এ শহরের পুরুষ এবং নারী অনুপাত ১০৬৷ শহরে মোট হোল্ডিং রয়েছে ৪২,০৩৪টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল থেকে শহরটির গড় উচ্চতা ৪২ মিটার।  প্রশাসন ১৮৬৯ সালে দিনাজপুর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দিনাজপুর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১২টি ওয়ার্ড এবং ৮০টি মহল্লায় বিভক্ত। ২২ বর্গ কি.মি. আয়তনের দিনাজপুর শহর এলাকাটি দিনাজপুর পৌরসভা দ্বারা পরিচালিত হয়।  শিক্ষা ব্যবস্থা দিনাজপুর শহরের স্বাক্ষরতার হার হলো শতকরা ৭৬.৯৬ ভাগ।  জনসংখ্যা জলবায়ু  অর্থনীতি   দর্শনীয় স্থান   নয়াবাদ মসজিদ  নওপাড়া আদর্শ গ্রাম  দিনাজপুর রাজবাড়ি  কান্তনগর মন্দির  সুখ সাগর (দর্শনীয় স্থান)  স্বপ্নপুরী  রামসাগরhttp://www.dinajpur.gov.bd/tourist_spot-দর্শনীয়-স্থান  ধর্মপুর শালবন   কড়ই বিল  দীপশিখা মেটি স্কুল   মাধবগাঁও গ্রাম, কাহারোল উপজেলা   বিরল-রাধিকাপুর করিডোর, জিরো পয়েন্ট  আওকরা মসজিদ   আরও দেখুন   দিনাজপুর জেলা  দিনাজপুর জেলার বধ্যভূমির তালিকা  তথ্যসূত্র   বহিঃসংযোগ   https://web.archive.org/web/20130524043954/http://dcdinajpur.gov.bd/ DCDinajpur.gov.bd সরকারি ওয়েবসাইট  বিষয়শ্রেণী:বাংলাদেশের নগর বিষয়শ্রেণী:রংপুর বিভাগের জনবহুল স্থান বিষয়শ্রেণী:১৭৮৬-এ ভারতে প্রতিষ্ঠিত বিষয়শ্রেণী:দিনাজপুর জেলা
১  ২  ৩  ৪  ৫  ৬  ৭  ৮  ৯  ১০   ১১  ১২  ১৩  ১৪  ১৫  ১৬  ১৭  ১৮  ১৯  ২০   ২১  ২২  ২৩  ২৪  ২৫  ২৬  ২৭  ২৮  ২৯  ৩০    ৩১ জানুয়ারি                                                                  ফেব্রুয়ারি                                                                 মার্চ                                                                 এপ্রিল                                                                মে                                                                  জুন                                                             জুলাই                                                                 আগস্ট                                                                  সেপ্টেম্বর                                                                   অক্টোবর                                                                  নভেম্বর                                                               ডিসেম্বর                                                                 নির্দিষ্ট বছরের জন্য একটি ক্যালেন্ডার বা পঞ্জিকা উত্পন্ন করে (কোন বছর নির্দিষ্ট না করা হলে, স্বয়ংক্রিয়ভাবে বর্তমান বছর  সালের পঞ্জিকা প্রদান করবে)। বর্তমানে এই টেমপ্লেটটি শুধুমাত্র খ্রীস্ট পরবর্তী বছর সমর্থন করে, খ্রিস্টপূর্ব বছর করে না। ব্যবহারের উদাহরণ: {{পঞ্জিকা|১৯৫০}}  যা ফলাফল দেয়   আরও দেখুন   টেমপ্লেট:মাসের পঞ্জিকা - যাতে বছরের পাশাপাশি আলাদাভাবে মাসের পঞ্জিকাও দেখা যায়
অনগ্রসর জাতি যুক্তফ্রন্ট হল ভারতের অন্ধ্রপ্রদেশ রাজ্যের একটি রাজনৈতিক দল। দলটি ফেব্রুয়ারি ২০০৪ সালে প্রতিষ্ঠিত হয়েছিল। দলের সভাপতি হলেন পি. রামকৃষ্ণাইয়া। দলটি অনগ্রসর জাতিদের জন্য সংরক্ষণের জন্য কাজ করে, উদাহরণস্বরূপ বিসি-মহিলাদের জন্য সংরক্ষণের জন্য।  অন্ধ্রপ্রদেশ ২০০৪-এর বিধানসভা নির্বাচনে BCUF সাতজন প্রার্থীকে দাঁড় করিয়েছিল, যাদের মধ্যে কেউই নির্বাচিত হওয়ার কাছাকাছি ছিল না। সর্বোত্তম ফলাফল ছিল কোডাদে, যেখানে দলীয় প্রার্থী ১,১৮৭ ভোট পেয়েছিলেন (যা ছিল ০.৭৬%)।  ২০০৫ সালের স্থানীয় সংস্থাগুলির নির্বাচনের সময় BCUF মেবুবনগর জেলা পরিষদের নির্বাচনে প্রতিদ্বন্দ্বিতা করেছিল (১ জন প্রার্থী, ভূতপুর থেকে, ১৫০ ভোট, ০.৭২%), চিত্তুর জেলা পরিষদ (২ জন প্রার্থী, ইরালা থেকে, ৫১ ভোট, ০.১৭%) এবং কাপড়া পৌর কর্পোরেশন (৪ জন প্রার্থী, ৮৩ ভোট)।APSEC   তথ্যসূত্র   বিষয়শ্রেণী:২০০৪-এ প্রতিষ্ঠিত রাজনৈতিক দল বিষয়শ্রেণী:অন্ধ্রপ্রদেশের রাজনৈতিক দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: বাংলাদেশ শিল্পকলা একাডেমি-এ পুনর্নির্দেশ করা হল।  মাসুম-আল-হাসান (আলাপ) ০৫:২৪, ১৪ সেপ্টেম্বর ২০২৩ (ইউটিসি) জেলা শিল্পকলা একাডেমী, কক্সবাজার   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহাসিক কোনো শিক্ষাপ্রতিষ্ঠান নয়। কোনো ঐতিহাসিক তাৎপর্য নেই। যথেষ্ট তথ্য এবং তথ্যসূত্র নেই। অর্ঘ্য বড়ুয়া (আলাপ) ০৩:৩৯, ৮ সেপ্টেম্বর ২০২৩ (ইউটিসি)   বাংলাদেশ শিল্পকলা একাডেমি#কক্সবাজার পাতায় তথ্য স্থানান্তর করা হল। ~মহীন (আলাপ) ১৫:৪৭, ১২ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভ্লাদিস্লাভ সাপেয়া (; জন্ম ১১ জুন ১৯৪৩) একজন বেলারুশীয় স্প্রিন্টার। তিনি সোভিয়েত ইউনিয়নের প্রতিনিধিত্ব করে ১৯৬৮ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:সোভিয়েত পুরুষ স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:সোভিয়েত ইউনিয়নের অলিম্পিক মল্লক্রীড়াবিদ বিষয়শ্রেণী:১৯৬৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:বেলারুশীয় পুরুষ স্প্রিন্টার
থাম্ব|ডান|গ্লাস ফাইবারের একটি বান্ডিল গ্লাস ফাইবার বা গ্লাস তন্তু বা কাচ তন্তু হল কাচের অনেকগুলো সূক্ষ্ম এবং শক্তিশালী তন্তুর সমন্বয়।  অতি প্রাচীনকাল থেকেই কাচ নির্মাতারা সবসময়ই কাচের তন্তু নিয়ে গবেষণা করেছেন কিন্তু এর বাণিজ্যিক উৎপাদন সম্ভব হয়েছে আধুনিক এবং দ্রুত উৎপাদনশীল যন্ত্র উদ্ভাবনের পর। ১৮৯৩ সালে ওয়ার্ল্ড কলম্বিয়ান এক্সোজিশনে এডওয়ার্ড ড্রুমন্ড লিব্বি সর্বপ্রথম রেশম সুতার সাথে কাচ তন্তু মিশিয়ে একটি পোশাক বানিয়ে প্রদর্শন করেন। এটিই ছিল কাচ তন্তুর তৈরী প্রথম পরিধেয় পোশাক। এছাড়া প্রবল বাতাসে আগ্নেয়গিরি থেকে উৎপন্ন কাচ থেকেও প্রাকৃতিকভাবে কাচ তন্তু উৎপন্ন হয়।  বর্তমানে তাপ নিরোধক হিসেবে বহুল ব্যবহৃত ফাইবার গ্লাস উৎভাবন করেন রাসেল জেমস স্লেটার। এটি একটি বিশেষ কাঁচতন্তু হলেও এটি ফাইবারগ্লাস নামে ট্রেডমার্ক করা আছে।  সাধারণত গ্লাস ফাইবার তাপ ও বিদ্যুৎ নিরোধক হিসেবে ব্যবহার করা হলেও বিভিন্ন পলিমারকে শক্তিশালী করতে ব্যবহৃত হয়। এই রি-ইনফোর্সড পলিমার দিয়ে তৈরী দ্রব্যাদি অত্যন্ত শক্তিশালী, টেকসই এবং ওজনে হালকা হয়। গ্লাস ফাইবার কার্বন ফাইবারের মত অতটা শক্তিশালী না হলেও এটি দামে সস্তা এবং সহজে ব্যবহার্য বিধায় এর বহুল ব্যবহার লক্ষ করা যায়।   তন্তু সংকলন  যখন সিলিকা ভিত্তিক যৌগ ও অন্যান্য কাচ জাতীয় যৌগকে সুতার মত খুব পাতলা এবং নমনীয় আকৃতি প্রদান করা হয় তখন গ্লাস ফাইবার সৃষ্টি হয়। কাঁচকে বা বালি জাতীয় পদার্থকে উত্তপ্ত করে টেনে লম্বা করে এজাতীয় সুতার মত তন্তু তৈরীর পদ্ধতি অতি প্রাচীন কাল থেকে প্রচলিত, যদিও এর সঠিক ব্যবহার জানা গেছে বিংশ শতকে এসে। গ্লাস ফাইবারের বাণিজ্যিক উৎপাদন শুরু হয় ১৯৩৬ সাল থেকে। ১৯৩৮ সালে দুটি বৃহৎ কাচ নির্মাতা কোম্পানি ওয়েন্স-ইলিনয়িস গ্লাস কোম্পানি এবং করনিং গ্লাস কোম্পানি একত্রিত হয়ে ওয়েন্স-করনিং ফাইবার গ্লাস কর্পোরেশন গঠন করে কন্টিনিউয়াস ফিলামেন্ট পদ্ধতিতে বাণিজ্যিকভাবে ফাইবার গ্লাস উৎপাদন শুরু করে এবং মার্কেটিং এর মাধ্যমে এর জনপ্রিয়তা বৃদ্ধি করে। ওয়েন্স-করনিং আজকের যুগেও সর্ববৃহৎ ফাইবারগ্লাস উৎপাদনকারী কোম্পানি।  গ্লাস ফাইবারের মধ্যে বহুল ব্যবহৃত প্রকরণ হল ই-গ্লাস, এ-গ্লাস, ই-সিআর গ্লাস, সি-গ্লাস, এবং ডি-গ্লাস। ই-গ্লাস হল মূলত এলুমিনো বোরসিলিকেট যার মধ্যে ১ % এরও কম এলকালি অক্সাইড রয়েছে এবং তা প্রধানত প্লাস্টিকের শক্তি বৃদ্ধি করতে ব্যবহৃত হয়।   রসায়ন  গ্লাস ফাইবারের মূল উপাদান হল সিলিকা (বালি) বা SiO2। সাধারণ অবস্থায় এটি একটি পলিমার বা (SiO2)n হিসেবে থাকে। গ্লাস ফাইবারের কোন সাধারণ গলনাঙ্ক নেই তবে প্রায় ১২০০ ডিগ্রি সেলসিয়াসে উত্তপ্ত করলে তা নরম হয়ে যায় এবং গলতে শুরু করে। ১৭১৩ ডিগ্রি সেলসিয়াসে এর অণুগুলো মুক্তভাবে চলাচল করতে সক্ষম তবে এই তাপমাত্রা থেকে দ্রুত ঠাণ্ডা করে সংগ্রহ করা হলে গ্লাস ফাইবারের আকৃতিতে আনা সম্ভব হয় না।   ব্যবহার  ফাইবার গ্লাস সাধারণত ম্যাট বা ফেব্রিক হিসেবে তাপ,শব্দ ও বিদ্যুৎ নিরোধক হিসেবে ব্যবহৃত হয়। কোন বস্তুকে শক্তি প্রদান করতে বা এর রঙ নষ্ট হয়ে যাওয়া থেকে রক্ষা করতে উপরে গাইবার গ্লাসের আস্তরণ দেওয়া হয়। এছাড়া কোন জিনিস বানাতে হালকা অথচ শক্তিশালী কাঁচামালের প্রয়োজন হয় সেখানে গ্লাস ফাইবার ব্যবহার করা হয়। যেমন তীর, ধনুক, ক্রুশ ধনুক, যানবাহনের খোল, জাহাজের খোল, ঘরের মেঝে বা ছাদ ইত্যাদি ফাইবার গ্লাসের সাহায্যে তৈরী করা হয়।  তথ্যসূত্র    বহিঃসংযোগ   CDC - Fibrous Glass - NIOSH Workplace Safety and Health Topic  Fiberglass and health  International Geosynthetics Society, information on geotextiles and geosynthetics in general.  বিষয়শ্রেণী:১৯৩৮-এ জন্ম বিষয়শ্রেণী:তন্তু বিষয়শ্রেণী:যৌগিক পদার্থ বিষয়শ্রেণী:কৃত্রিম তন্তু
সাইপ্রাস প্রযুক্তি বিশ্ববিদ্যালয় ( সিইউটি ) (    বা "ΠΑ.ΠΑ.Κ.", ২০০৪ সালে প্রতিষ্ঠিত সাইপ্রাসের একটি বিশ্ববিদ্যালয়। ২০০৭-২০০৮ শিক্ষাবর্ষে এটিতে প্রথম শিক্ষার্থীদের নবীনবরণ হয়েছিল ।  সাইপ্রাসে উচ্চশিক্ষার শূন্যতা পূরণের উদ্দেশ্য নিয়ে এটি প্রতিষ্ঠিত হয়েছিলো। বিশ্ববিদ্যালয়টি তখন থেকে সাইপ্রাসে উচ্চ শিক্ষার বিভিন্ন বিষয়ে স্নাতক ও স্নাতকোত্তর পর্যায়ে ডিগ্রি প্রদান করে আসছে।  এটি সাইপ্রাসের দ্বিতীয় বৃহত্তম শহর লিমাসলে অবস্থিত। (archive article), 20 December 2003, The Cyprus Mail  ২০০৭ সালের সেপ্টেম্বরে সাইপ্রাসের তৎকালীন রাষ্ট্রপতি তাসসোস পাপাদোপল্লোস এর আনুষ্ঠানিক উদ্বোধন করেন।   বিশ্ববিদ্যালয়ের র‌্যাঙ্কিং  সাম্প্রতিক আন্তর্জাতিক বিশ্ববিদ্যালয়ের র‌্যাঙ্কিংয়ে সাইপ্রাস প্রযুক্তি বিশ্ববিদ্যালয় স্থান পেয়েছে:   টাইমস এর একটি প্রতিবেদন অনুসারে উচ্চশিক্ষা বিশ্ব বিশ্ববিদ্যালয় র‌্যাঙ্কিং ২০১৮ - ২০১৯ এ বিশ্বের শীষস্থানীয় ৩০০-৩৫০ বিশ্ববিদ্যালয়ের মধ্যে সাইপ্রাস প্রযুক্তি বিশ্ববিদ্যালয় স্থান করে নিয়েছে।     অনুষদ এবং বিভাগসমূহ   বিশ্ববিদ্যালয়টি ছয়টি অনুষদ এবং একটি ভাষা কেন্দ্র বিভাগ নিয়ে গঠিত:   ভূ-প্রযুক্তি বিজ্ঞান এবং পরিবেশগত পরিচালনা অনুষদ  কৃষি বিজ্ঞান    প্রকৌশল ও প্রযুক্তি বিভাগের সহযোগিতায় গঠিত রাসায়নিক প্রকৌশল প্রোগ্রাম  পরিচালনা ও অর্থনীতি অনুষদ  হোটেল এবং পর্যটন ব্যবস্থাপনা  বিভাগ  বাণিজ্য, অর্থ ও স্থানান্তর বিভাগ  আন্তঃশৃঙ্খলা ব্যবস্থাপনা প্রোগ্রাম  যোগাযোগ ও মিডিয়া স্টাডিজ অনুষদ  যোগাযোগ ও ইন্টারনেট স্টাডিজ বিভাগ  গণযোগাযোগ বিভাগ  স্বাস্থ্য বিজ্ঞান অনুষদ  নার্সিং বিভাগ  পুনর্বাসন বিজ্ঞান বিভাগ  সাইপ্রাস ইন্টারন্যাশনাল ইনস্টিটিউট ফর এনভায়রনমেন্টাল অ্যান্ড পাবলিক হেলথ  কলা ও ফলিত চারুকলা অনুষদ  মাল্টিমিডিয়া এবং গ্রাফিক আর্টস বিভাগ  চারুকলা বিভাগ  প্রকৌশল ও প্রযুক্তি অনুষদ  বৈদ্যুতিক প্রকৌশল বিভাগ, কম্পিউটার ইঞ্জিনিয়ারিং এবং তথ্য বিজ্ঞানসমূহ  মেকানিকাল ইঞ্জিনিয়ারিং এবং পদার্থ বিজ্ঞান ও প্রকৌশল বিভাগ  সিভিল ইঞ্জিনিয়ারিং এবং ভূতত্ত্ব বিভাগ  ভাষা কেন্দ্র বিভাগ   আন্তর্জাতিক সম্পর্ক  সাইপ্রাস প্রযুক্তি বিশ্ববিদ্যালয় ইউরোপের বিখ্যাত প্রযুক্তি বিশ্ববিদ্যালয়গুলোর  আটটির মধ্যে একটি। অন্যগুলো হচ্ছে: রিগা প্রযুক্তি বিশ্ববিদ্যালয়(লাটভিয়া), সোফিয়া প্রযুক্তি বিশ্ববিদ্যালয় (বুলগেরিয়া), হচসচুল ডার্মস্ট্যাড, ফলিত বিজ্ঞান বিশ্ববিদ্যালয় (জার্মানি) ), ডাবলিন প্রযুক্তি বিশ্ববিদ্যালয় (আয়ারল্যান্ড),  কার্টেজেনা পলিটেকনিক বিশ্ববিদ্যালয়  (স্পেন), ট্রয়েস প্রযুক্তি বিশ্ববিদ্যালয় (ফ্রান্স), এবং ক্লুজ-নাপোকা প্রযুক্তি বিশ্ববিদ্যালয় (রোমানিয়া)।   তথ্যসূত্র    বহিঃসংযোগ      বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সাইপ্রাসের বিশ্ববিদ্যালয় ও কলেজ বিষয়শ্রেণী:গ্রিক ভাষার লেখা থাকা নিবন্ধ
thumb|দাপ্তরিক প্রতিকৃতি, ২০১৭ গ্রাহাম পিটার জোন্স (জন্ম ৩ মার্চ ১৯৬৬) হলেন একজন প্রাক্তন ব্রিটিশ লেবার পার্টির রাজনীতিবিদ, এবং হাইন্ডবার্নের প্রাক্তন সংসদ সদস্য (এমপি)।  জোন্সের সঙ্গী কিম্বারলি হোয়াইটহেড, যার সাথে তার একটি কন্যা রয়েছে। তিনি আগে বিবাহিত ছিলেন এবং তার একটি ছেলে রয়েছে।  তিনি ব্ল্যাকবার্ন রোভার্সের আজীবন সমর্থক, এবং অ্যাক্রিংটন স্ট্যানলিতে গেমসও যোগ দেন। পরবর্তী চেয়ারম্যান, ইলিয়াস খান, জোনসের ২০১০ সালের নির্বাচনী প্রচারণায় সক্রিয় ভূমিকা পালন করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
দাইকো সুগিওকা (, ; জন্ম: ৮ সেপ্টেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব শোনান বেলমারে এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, সুগিওকা জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ২ বছর যাবত জাপানের বয়সভিত্তিক দলের হয়ে খেলার পর, তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন দাইকো সুগিওকা ১৯৯৮ সালের ৮ই সেপ্টেম্বর তারিখে জাপানের আদাচিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুগিওকা জাপান অনূর্ধ্ব-২০, জাপান অনূর্ধ্ব-২১ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ১২ ম্যাচে অংশগ্রহণ করেছেন।  ২০১৯ সালের ১৭ই জুন তারিখে, ২০ বছর, ৯ মাস ও ৯ দিন বয়সে, বাম পায়ে ফুটবল খেলায় পারদর্শী সুগিওকা চিলির বিরুদ্ধে অনুষ্ঠিত ২০১৯ কোপা আমেরিকার ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি চিলি ৪–০ গোলের ব্যবধানে জয়লাভ করেছিল। জাপানের হয়ে অভিষেকের বছরে সুগিওকা সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৯  ৩  ০ সর্বমোট  ৩  ০  তথ্যসূত্র  বহিঃসংযোগ                বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:জাপানের আন্তর্জাতিক ফুটবলার বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:জাপানের অনূর্ধ্ব-২০ আন্তর্জাতিক ফুটবলার বিষয়শ্রেণী:ফুটবল ক্লাব মাচিদা জেলভিয়ার খেলোয়াড় বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ভ্যানেসা কার্বি (জন্ম ১৮ এপ্রিল ১৯৮৮) একজন ইংরেজ অভিনেত্রী। তিনি প্রথমে বিবিসি মিনিসিরিজ গ্রেট এক্সপেক্টেশন (২০১১) এবং পরে প্রণয়ধর্মী হাস্যরসাত্মক অ্যাবাউট টাইম (২০১৩) চলচ্চিত্রে অভিনয়ের মাধ্যম মনোযোগ আকর্ষণ করেন।  তিনি ২০১৬ থেকে ২০১৭ সাল পর্যন্ত নেটফ্লিক্স ধারাবাহিক দ্য ক্রাউন-এ রাজকন্যা মার্গারেট চরিত্রে অভিনয় করেন। এতে অভিনয়ের জন্য তিনি সেরা পার্শ্ব চরিত্রের জন্য ব্রিটিশ একাডেমি টেলিভিশন অ্যাওয়ার্ড অর্জন করেন এবং ধারাবাহিক নাটকে অসাধারণ পার্শ্বচরিত্র বিভাগে প্রাইমটাইম এমি অ্যাওয়ার্ডের জন্য মনোনীত হন। ২০১৬ সালে ভ্যারাইটি ম্যাগাজিন তাকে "তার সময়ের সবচেয়ে অসাধারণ মঞ্চ অভিনেত্রী এবং সবচেয়ে অপ্রত্যাশিত পছন্দে সক্ষম" বলে বর্ণনা করে। হলিউড ব্লকবাস্টার মিশন: ইম্পসিবল – ফলআউট (২০১৮) এবং হবস অ্যান্ড শ (২০১৯) চলচ্চিত্রের মাধ্যমে আন্তর্জাতিকভাবে পরিচিতি লাভ করেন।  তথ্যসূত্র  বহিঃসংযোগ    বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:অডিওবই পাঠক বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শেকসপিয়রীয় অভিনেত্রী বিষয়শ্রেণী:উইম্বলডন, লন্ডনের ব্যক্তি বিষয়শ্রেণী:এক্‌জেটার বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার (টেলিভিশন) বিজয়ী বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী বিষয়শ্রেণী:এক্সটার বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:বয়স বিতর্ক বিষয়শ্রেণী:১৯৮০-এর দশকে জন্ম
ক্ষিতীন্দ্র মোহন চক্রবর্তী (১ মে ১৯০০ - ১৯ ফেব্রুয়ারি ১৯৮৮) ছিলেন একজন ভারতীয় রসায়নবিদ, জ্বালানি প্রযুক্তিবিদ এবং শিক্ষক।   শিক্ষা এবং কর্মজীবন  তিনি ১৯০০ সালের ১ মে বাংলাদেশের কুমিল্লায় জন্মগ্রহণ করেন। ১৯২৫ সালে তিনি ঢাকা বিশ্ববিদ্যালয়ে রসায়নে স্নাতকোত্তর অর্জন করেন এবং তারপর ১৯৪১ সালে ঢাকা বিশ্ববিদ্যালয় থেকে ডক্টর অব সায়েন্স ডিগ্রি লাভ করেন কারণ তিনি" কার্বন মনোক্সাইড এবং হাইড্রোজেন থেকে মিথেনের অনুঘটক গঠন" নিয়ে গবেষণা করেন।  তিনি ঢাকা বিশ্ববিদ্যালয়ের অধ্যাপক নিযুক্ত হন এবং ১৯৪১ থেকে ১৯৪৭ সাল পর্যন্ত সেখানে কাজ করেন এবং জ্বালানি প্রযুক্তি এবং শিল্প অনুঘটক নিয়ে গবেষণায় নিজেকে উৎসর্গ করেন।  ১৯৪৫ সালে ভারত সরকারের দাবির জবাবে, তিনি সিন্দ্রি সার কারখানার প্রক্রিয়া বোঝার এবং নির্বাচন করার জন্য প্রযুক্তিগত মিশনের সদস্য হিসাবে মার্কিন যুক্তরাষ্ট্র এবং গ্রেট ব্রিটেন ভ্রমণ করেন। তিনি সিন্ধ্রি সার কারখানার প্রধান রসায়নবিদ ছিলেন এবং ১৯৫৮ সাল পর্যন্ত কাজটি স্থিতিশীল না হওয়া পর্যন্ত দায়িত্ব পালন করেন। পরে, তিনি ১৯৬০ সাল পর্যন্ত জি. সি কলেজ অফ সিলচারের অধ্যক্ষ নিযুক্ত হন। আইডি১-এর অধীনে তিনি গবেষণার জন্য একজন অবসরপ্রাপ্ত বিজ্ঞানী হিসেবে কাজ করেন।  এছাড়াও চক্রবর্তী ইন্ডিয়ান স্ট্যান্ডার্ড ইনস্টিটিউশন (জেনারেল কাউন্সিল) ভারতীয় বিজ্ঞান কংগ্রেস সংস্থা, আমেরিকান ইনস্টিটিউট অফ কেমিক্যাল ইঞ্জিনিয়ার্স, ইনস্টিটিউট অফ ফুয়েল (লন্ডন) এর ফেলো এবং কেমিক্যাল ইঞ্জিনিয়ারিং এবং কেমিক্যাল এ ইন্ডিয়া বোর্ড অফ স্টাডিজের সদস্য ছিলেন। প্রযুক্তি।   নির্বাচিত পেটেন্ট    হাইড্রোকার্বন সংশ্লেষণের জন্য অনুঘটক ভরের উন্নতি, পেটেন্ট নম্বর GB580612, ১৯৪৬-০৯-১৩।  প্রাথমিক আবরণ প্রক্রিয়া, লাখ, পেটেন্ট নম্বর দিয়ে প্রলিপ্ত সার প্রস্তুত করার প্রক্রিয়া : ১০৯১৮৪।   গবেষণা এবং প্রকাশনা    ফিশার-ট্রপস সংশ্লেষণের জন্য নিকেল-থোরিয়া-কিজেলগুহর অনুঘটকের এক্স-রে ডিফ্র্যাকশন স্টাডিজ  কার্বন মনো-অক্সাইড এবং হাইড্রোজেন থেকে মিথেনের অনুঘটক গঠন - পটাসিয়াম, সোডিয়াম এবং অ্যালুমিনিয়াম হাইড্রোক্সাইডকে প্রিপিপিট্যান্ট হিসাবে ব্যবহার করে হাইড্রোক্সাইড থেকে তৈরি নিকেল অ্যালুমিনিয়া অনুঘটকের একটি গবেষণা  জার্নাল ফর অ্যানোরগানিক অ্যান্ড জেনারেল কেমি, কে.এম. চক্রাবর্তি, ১৯৩৮।   তথ্যসূত্র   বিষয়শ্রেণী:পশ্চিমবঙ্গের বিজ্ঞানী বিষয়শ্রেণী:বাঙালি রসায়নবিদ বিষয়শ্রেণী:বাঙালি বিজ্ঞানী বিষয়শ্রেণী:ভারতীয় পেটেন্ট ধারক বিষয়শ্রেণী:ভারতীয় রসায়নবিদ বিষয়শ্রেণী:ভারতীয় বিজ্ঞানী বিষয়শ্রেণী:১৯৮৮-এ মৃত্যু বিষয়শ্রেণী:১৯০০-এ জন্ম বিষয়শ্রেণী:ভারতীয় উদ্ভাবক বিষয়শ্রেণী:২০শ শতাব্দীর ভারতীয় রসায়নবিদ
বাংলা সালতানাত–ম্রক ইউর রাজ্যের যুদ্ধ ছিলো ১৬ম শতাব্দীতে বাংলা সালতানাত এবং ম্রক ইউর রাজ্যে মধ্যে একটি সংঘর্ষ। প্রেক্ষাপট আরাকান পুনরুদ্ধারের পরে ম্রক রাজ্যটি বাঙালি অধীনস্থ হিসেবে প্রতিষ্ঠিত হয়েছিল। ষোড়শ শতাব্দীর মধ্যে ম্রক ইউ বাঙালি আধিপত্যর বিরোধিতা করেছিলো এবং বেশ কয়েকবার স্বাধীনতা ঘোষণা করেছিলো। চট্টগ্রাম বন্দর সহ দক্ষিণ-পূর্ব বাংলা প্রায়শই আরাকানদের অধীনস্থ হয়ে গিয়েছিলো। যুদ্ধ বাংলার সুলতান আলাউদ্দিন হোসেন শাহ ১৫১০ এর দশকে এই অঞ্চল আক্রমণ করেন। যুদ্ধটি ১৫১৬ সাল পর্যন্ত অব্যাহত ছিল, তারপর ম্রক ইউ চট্টগ্রাম ও উত্তর আরাকানের উপর বাঙালি সার্বভৌমত্বকে স্বীকার করে। দ্বন্দ্বের ফলস্বরূপ, ম্রউক ইউ আবারো বাংলা সুলতানাতের অধীনস্থে পরিণত হয়েছিল।  তথ্যসূত্র  বিষয়শ্রেণী:বাংলা সালতানাতের সামরিক ইতিহাস বিষয়শ্রেণী:মিয়ানমারের সামরিক ইতিহাস বিষয়শ্রেণী:১৫১২-এর সশস্ত্র সংঘাত বিষয়শ্রেণী:১৫১৩-এর সশস্ত্র সংঘাত বিষয়শ্রেণী:১৫১৪-এর সশস্ত্র সংঘাত বিষয়শ্রেণী:১৫১৫-এর সশস্ত্র সংঘাত বিষয়শ্রেণী:১৫১৬-এর সশস্ত্র সংঘাত বিষয়শ্রেণী:১৫১২-এ এশিয়া বিষয়শ্রেণী:১৫১৩-এ এশিয়া বিষয়শ্রেণী:১৫১৪-এ এশিয়া বিষয়শ্রেণী:১৫১৫-এ এশিয়া বিষয়শ্রেণী:১৫১৬-এ এশিয়া